open-index/open-wikipedia-markdown huggingface dataset:
பரானா (மாநிலம்)

**பரானா** (*Paraná* ) பிரேசிலின்  26 மாநிலங்களில் ஒன்றாகும். நாட்டின் தென்மண்டலத்தில் அமைந்துள்ள இந்த மாநிலத்தின் வடக்கே சாவோ பாவுலோ மாநிலமும், கிழக்கே  அத்திலாந்திக்குப் பெருங்கடலும் தெற்கில் சான்டா  கதரீனா மாநிலமும், அர்கெந்தீனா நாடும், மேற்கே   மடோ குரோசோ டொ சுல் மாநிலமும் பரகுவைக் குடியரசும் அமைந்துள்ளன;  பரனா ஆறு மேற்கு எல்லையை வரையறுக்கிறது. மகர ரேகை குறுக்கேச் செல்லும் பரானாவில் உலகின் சிறப்புமிக்க வெப்பமண்டலம் அணவிய ஊசியிலைக் காடுகள் உள்ளன.  அர்கெந்தீனாவின் எல்லையிலுள்ள  இக்ககுவசு தேசியப் பூங்காவை  உலகப் பாரம்பரியக் களமாக ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்துள்ளது. இங்குள்ள *கதரசாசு டோ இக்குவசு*வைக் காண  ஆண்டுதோறும் 700,000 சுற்றுலாப் பயணிகள் வருகின்றனர். பரகுவையின் எல்லையில் உலகின் மிகப் பெரிய அணைக்கட்டு,  *இட்டைப்பூ நீர் மின் நிலைய அணை*, கட்டப்பட்டுள்ளது. போன்டா குரோசா நகருக்கு அருகிலுள்ள *விலா வெல்கா அரசுப் பூங்கா*வில் மழையாலும் காற்றாலும் அரிக்கப்பட்டு செதுக்கப்பட்டுள்ள இயற்கையான பாறை வடிவங்கள்  சுற்றுலாப்பயணிகளை ஈர்க்கிறது.  தலைநகர் குரிடிபேயின் வாழ்நிலைத் தரம் பிரேசிலின் சராசரியை விட  உயர்ந்ததாக உள்ளது.
## காட்சிக்கூடம்

File:Jardim Botânico de Curitiba.jpg|குரிடீபாவின் தாவரவியல் பூங்கா 

File:PacoDaLiberdadeCuritiba1.JPG|குரிடீபாவின் வரலாற்று மையம்
File:PicoParana2006-3.jpg|பைக்கோ பரானா
File:Museu Oscar Niemeyer 7 Curitiba Brasil.jpg|ஆசுகர் நீமெயர் வடிவமைத்த கலைக் காட்சியகம்
File:ItaipuAerea2AAL.jpg|இட்டைப்பு அணை 
File:VilaVelhaParanaTaca3.JPG|விலா வெல்கா பாறை வடிவம்
File:Bus Stops 3 curitiba brasil.jpg|குரிடீபாவில் பேருந்து நிலையமொன்று 
File:Brejatuba.JPG|பிரெயாதுபா கடற்கரை 

## மேற்சான்றுகள்

## வெளி இணைப்புகள்

*  அலுவல்முறை வலைத்தளம்
* பிரேசிலிய சுற்றுலா வலைவாயில் 
*  அலுவல்முறை தங்குவிடுதி வழிகாட்டி

பகுப்பு:பிரேசிலின் மாநிலங்கள்
முதலாம் அக்கபோதி

**முதலாம் அக்கபோதி** அனுராதபுரத்தை 6 ஆம் நூற்றாண்டுகளில் ஆண்ட மன்னன் ஆவான், இவன் அனுராதபுரத்தை கி.பி 564 தொடக்கம் 598  வரை ஆட்சி செய்தான். இவன் இவனின் சகோதரன் மகாநாகனின் பின்னர் ஆட்சியேறினான். இவனின் பின் இவனது மருமகன் இரண்டாம் அக்கபோதியே ஆட்சிக்கு வந்தான்.

## இவற்றையும் பார்க்க

* ஆட்சியாளர் பட்டியல், இலங்கை
* இலங்கை வரலாறு

## மேற்கோள்கள்

## வெளி இணைப்புகள்

* Kings & Rulers of Sri Lanka
* Codrington's Short History of Ceylon

பகுப்பு:இலங்கை மௌரிய மன்னர்கள்
மறுவளம்

**மறுவளம்** எஸ். கிருஷ்ணமூர்த்தி என்ற ஆஸ்திரேலிய தமிழ் எழுத்தாளர் எழுதிய கட்டுரைகளின் தொகுப்பு. இந் நூல் 2013 இல் அவுஸ்திரேலியா தமிழ் இலக்கிய கலைச்சங்கத்தின் ‘கலை இலக்கியம் 2013’ விழாவில்  வெளியிடப்பட்டது. இதற்கு கவிஞர் கருணாகரன் முன்னுரை எழுதியுள்ளார்.

## நூலாசிரியரின் சில படைப்புகள்
*ஒரு வீடு, இருவேறு உலகம் (சிறுகதை)
*ஒரு காரின் கதை
*கொண்டாட்டங்கள் 
*காணி நிலம் வேண்டும்!
*இயந்திரத்தோடு வாழ்தல்

## மேற்கோள்கள்

## வெளி இணைப்புகள்
*எஸ்.கிருஷ்ணமூர்த்தி

பகுப்பு:2013 தமிழ் நூல்கள்
எஸ். கிருஷ்ணமூர்த்தி

**எஸ். கிருஷ்ணமூர்த்தி** என்பவர் 1964 முதல் 1965 வரை சென்னை மாநகரத் தந்தையாகப் பணியாற்றிய இந்திய அரசியல்வாதி ஆவார். பிராமண குடும்பத்தைச் சேர்ந்த இவர், இந்தியத் தேசிய காங்கிரசின் கே.எம்.சுப்பிரமணியத்திற்கு எதிராக சுயேட்டை வேட்பாளராகத் திராவிட முன்னேறக் கழகத்தின் (திமுக) ஆதரவுடன் தேர்ந்தெடுக்கப்பட்டார்.

பகுப்பு:சென்னை நகரத்தந்தைகள்
அப்பாவின் மிதிவண்டி

**அப்பாவின் மிதிவண்டி** பெப்ரவரி 03, 2014 அன்று யாழ்ப்பாணத்தில் வெளியிடப்பட்ட குறுந்திரைப்படம் ஆகும். இக்குறும்படம் தமிழர் கலாசாரத்தையும், பாரம்பரியத்தையும் பிரதிபலிப்பதாக அமைகின்றது. இக்குறும்படத்தின் இயக்குநர் மற்றும் நடிகரான ஜோசப் ஆவார். இத்திரைப்படத்திற்கு இசையமைத்தவர் கேதீஸ் ஆவார்.

## மேற்கோள்கள்

பகுப்பு:குறுந்திரைப்படங்கள்
பகுப்பு:இலங்கைக் குறுந்திரைப்படங்கள்
இரணைமடு

**இரணைமடு** (Iranamadu) என்பது இலங்கையின் கிளிநொச்சி மாவட்டத்தில் உள்ள ஒரு ஊர் ஆகும். இந்த இடத்திலுள்ள வயல்களுக்கு நீர் பாய்ச்சக் கூடிய அளவில் ஒரு பெரிய குளத்தையும் இந் நகரம் கொண்டுள்ளது. இக்குளம் *[[இரணைமடுக்குளம்]]* என அழைக்கப்படுகிறது. இலங்கை இராணுவம், 2009 ஆம் ஆண்டு இந்த இடத்திலிருந்த இறங்குதுறையை வான்புலிகளிடமிருந்து கைப்பற்றியது.

## இவற்றையும் பார்க்கவும்
* இரணைமடுக்குளம்
* இரணைமடு வானூர்தி நிலையம்
* இரணைமடு கனகாம்பிகை அம்பாள் பெருங்கோவில்

## மேற்கோள்கள்

பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
பகுப்பு:கிளிநொச்சி மாவட்டம்
மல்லாவி

**மல்லாவி** என்பது இலங்கையின் வடமாகாணத்தில் முல்லைத்தீவு மாவட்டத்தில் அமைந்துள்ள ஒரு நகரமாகும். இது மாங்குளத்திலிருந்து    தூரத்திலும், துனுக்காயிலிருந்து  தூரத்திலும் அமைந்துள்ளது. இது சுமார் 9,000 மக்கள் தொகையைக் கொண்டது. இங்கு சிறந்த கல்வி வசதிகளும் மருத்துவ வசதிகளும் உண்டு. இங்குள்ள பாடசாலைகளில் மல்லாவி மத்திய கல்லூரி மற்றும் மு/யோகபுரம் மகா வித்தியாலயம், மு/பாலிநகர் மகா வித்தியாலயம், என்பன பிரசித்தி பெற்ற பாடசாலைகளாகும். மேலும் பல்லின கலாசாரம் கொண்ட ஒரு பிரதேசமாகும்.

## மேற்கோள்கள்
எங்கே போகிறோம் (சிறுகதைத் தொகுதி)

**எங்கே போகிறோம்** ஆஸ்திரேலிய தமிழ் எழுத்தாளர் கே. எஸ். சுதாகர் எழுதிய சிறுகதைகளின் தொகுப்பு நூல். இது 2007ஆம் ஆண்டு அவுஸ்திரேலியா தமிழ் இலக்கிய கலைச் சங்கத்தால் வெளியிடப்பட்டது.  காவலூர் ராசதுரை அணிந்துரை வழங்கியுள்ளார். இருபத்திரண்டு ஆண்டுகளாக இந் நூலாசாரியர் எழுதி,  பல இதழ்களில் வெளிவந்த கதைகளின் தொகுப்பாக இந்நூல் அமைந்துள்ளது.

## மேற்கோள்கள்

## வெளி இணைப்புகள்
*அவுஸ்திரேலியாவில் பத்தாவது எழுத்தாளர் விழா
*புது நூல் அறிமுகம்

பகுப்பு:2007 தமிழ் நூல்கள்
பகுப்பு:தமிழ்ச் சிறுகதைத் தொகுப்புகள்
வெற்றி ஆர்ப்பரிப்போடு எருசலேமில் நுழைதல்

நான்கு நற்செய்திகளும், இயேசு கிறிஸ்து **வெற்றி ஆர்ப்பரிப்போடு எருசலேமில் நுழைதல்** என்னும் நிகழ்வு இறுதி இராவுணவுக்கு முன்னர் நிகழ்ந்ததாக குறிக்கின்றன. இந்த நிகழ்வே இயேசுவின் பாடுகளின் துவக்கமாக கருதப்படுகின்றது.

விவிலியத்தின்படி இயேசு இலாசரை உயிர்பெறச்செய்ததைக்கண்ட யூதர் பலர் இயேசு செய்ததைக் கண்டு யூதர்கள் பெருந்திரளாய் இயேசுவிடம் வந்தனர் எனக்குறிக்கின்றது. இதற்கு மறுநாள் திருவிழாவுக்குப் பெருந்திரளாய் வந்திருந்த மக்கள் இயேசு எருசலேமுக்கு வருகிறார் என்று கேள்வியுற்று, அவரை வெற்றி ஆர்ப்பரிப்போடு எருசலேமுக்கு அழைத்துவந்தனர் எனக்குறிக்கின்றது. ஒலிவ மலையில் இருந்து இயேசு எருசலேமுக்கு வருகின்றார் என அறிந்த சிலர் தங்கள் மேலுடைகளையும், வேறு சிலர் வயல் வெளிகளில் வெட்டிய இலைதழைகளையும் வழியில் பரப்பினர். முன்னேயும் பின்னேயும் சென்றவர்கள், 'ஓசன்னா! ஆண்டவர் பெயரால் வருகிறவர் போற்றப்பெறுக! என வாழ்த்தினர்.

கிறித்தவர்கள் இந்த நிகழ்வை *[[குருத்து ஞாயிறு]]* என்னும் பெயரில் உயிர்ப்பு ஞாயிறுக்கு ஒருவாரம் முன்னர் நினைவுகூற்கின்றனர்.

## மேற்கோள்கள்

## மேலும் காண்க

* புதிய ஏற்பாட்டு இயேசு வரலாறு
* குருத்து ஞாயிறு
* இயேசுவின் பாடுகள்

பகுப்பு:நற்செய்தி நிகழ்வுகள்
பகுப்பு:உயிர்ப்பு பெருவிழா
பகுப்பு:புனித வாரம்
பிரான்சஸ் மரியன்

**பிரான்சஸ் மரியோன்** (ஆங்கிலம்: *Frances Marion*, பி: நவம்பர் 18, 1888 - இ: மே 12,1973) புகழ்பெற்ற அமெரிக்கப் பெண் திரைக்கதை எழுத்தாளர், பத்திரிகையாளர் மற்றும் எழுத்தாளர் ஆவார். அவர் இரண்டு அகாடமி விருதுகளைப் பெற்ற முதல் நபர் ஆவார். 20 ஆம் நூற்றாண்டின் மிகச்சிறந்த பெண் திரைக்கதை ஆசிரியராக இவரும், ஜூன் மதிஸ் மற்றும் அனிதா லூஸ் ஆகியோரும் குறிப்பிடப்படுகின்றனர்.

கலிபோர்னியாவின் சான் பிரான்சிஸ்கோ நகரில் பிறந்த இவர் முதலாம் உலகப் போரின் போது அமெரிக்காவிற்கான பத்திரிக்கையாளராக பல நாடுகளிலும் பணியாற்றினார். அதன் பின்னர் திரைக்கதை ஆசிரியரான இவர் *தி பிக் ஹவுஸ்* மற்றும் *தி சாம்ப்* ஆகிய திரைப்படங்களுக்காக அகாடமி விருதுகளை பெற்றிருக்கிறார். இவர் தனது வாழ்நாளில் எழுதிய 300 கதைகளில் 140 க்கும் மேற்பட்டவை திரைப்படமாக எடுக்கப்பட்டுள்ளன.

## மேற்கோள்கள்

பகுப்பு:1888 பிறப்புகள்
பகுப்பு:1973 இறப்புகள்
பகுப்பு:அமெரிக்கப் பத்திரிகையாளர்கள்
பகுப்பு:அமெரிக்க எழுத்தாளர்கள்
பகுப்பு:அமெரிக்கத் திரைப்படத் துறையினர்
விட்டஸ் பெரிங்

**விட்டஸ் ஜோனசன் பெரிங்** (Vitus Jonassen  Bering) ரஷிய கடற்படை அதிகாரி மற்றும் புதுநில ஏகுநர் ஆவார். மேலும் இவர் **இவான் இவனோவிச் பெரிங்** என்றும் அறியப்படுகிறார். இவரது பிறந்ததினம் தெளிவாகத் தெரியவில்லை எனினும்  1681 ஆம் ஆண்டு  ஆகஸ்ட் 5 ஆம் நாள் டென்மார்க் நாட்டின் ஹார்சென்ஸ் நகரில்  அவருக்கு ஞானஸ்நானம் அளிக்கப்பட்டது. வடஅமெரிக்க கண்டத்தின் மேற்கு கடற்கரையில் மற்றும் `ஆசிய கண்டத்தின் வட கிழக்கு கடலோர பகுதியில் அவர் மேற்கொண்ட இரண்டு பயணங்களுக்காக அறியப்படுகிறார். முக்கியமாக அவர்  அமெரிக்காவுக்கவுக்கும் ரஷ்யாவிற்கும் இடையே தெளிவான நீர்பரப்பு இருப்பதை நிரூபித்தார். 1741 ஆம் ஆண்டில் டிசம்பர் 8 ஆம் தேதி ரஷ்யாவின் பெரிங் தீவில் (அவர் நினைவாக பெயரிடப்பட்டது) தனது குழுவினர் 28 பேருடன் ஸ்கர்வி நோய் தாக்கி இறந்தார். பெரிங் நீரிணை, பெரிங் கடல், பெரிங் தீவு, பெரிங் பனிப்பாறை மற்றும் பெரிங் நில பாலம் ஆகிய அனைத்துக்கும் அவரது நினைவாக அவர் இறப்பிற்குப் பிறகு பெயரிடப்பட்டது.

## குறிப்புகள்

## மேற்கோள்கள்

பகுப்பு:1681 பிறப்புகள்
பகுப்பு:1741 இறப்புகள்
பகுப்பு:நாடுகாண் பயணிகள்
எட்னா செயிண்ட். வின்சென்ட் மில்லாய்

**எட்னா செயின்ட். வின்சென்ட் மில்லே** (Edna St. Vincent Millay) (பிப்ரவரி 22, 1892 - அக்டோபர் 19, 1950)  ஒரு அமெரிக்க பெண் கவிஞர் மற்றும் நாடக ஆசிரியராவார். 1923 ல் அவர் எழுதிய ஒரு கவிதைக்காக புலிட்சர் பரிசு பெற்றார். அவ்விருதை வென்ற மூன்றாவது பெண் அவராவார். மேலும் பெண்ணிய இயக்கத்தில் அவரின் பங்களிப்புகள் மற்றும் அவரது பல காதல் விவகாரங்களுக்காக அவர் பிரபலமாக அறியப்படுகிறார். அவர் 'நான்சி பாய்ட்' என்ற புனைபெயரில் கவிதை எழுதினார். ரிச்சர்டு வெல்பர் என்ற பிரபல கவிஞர் "நூற்றாண்டின் சிறந்த கவிதைகளுள் சிலவற்றை எழுதியவர்“ என்று இவரைக் குறிப்பிட்டுள்ளார்.

## மேற்கோள்கள்

பகுப்பு:1892 பிறப்புகள்
பகுப்பு:1950 இறப்புகள்
பகுப்பு:பெண் கவிஞர்கள்
பகுப்பு:நாடகாசிரியர்கள்
பகுப்பு:அமெரிக்கப் பெண்கள்
பிரிட்ஸ் லாங்

**பிரடரிக் கிரிஸ்தின் அன்டன் ''பிரிட்ஸ்'' லாங்** (*Friedrich Christian Anton "Fritz" Lang*) என்ற இயற்பெயரைக் கொண்ட இவர் (டிசம்பர் 5, 1890 - ஆகஸ்ட் 2, 1976) ஒரு ஜெர்மன்-ஆஸ்திரிய திரைப்பட இயக்குநர், திரைக்கதை ஆசிரியர்  மற்றும் நடிகர் ஆவார். ஜெர்மனியின் நடிப்பு பள்ளியில் பயின்ற இவர்  பிரித்தானிய திரைப்பட கல்லூரி வெளியிட்ட "*தி மாஸ்டர் ஆப் டார்க்னஸ்*" என்ற படத்தை மொழிமாற்றம் செய்தார். அவரது மிகவும் பிரபலமான படங்களில் “ *மெட்ரோபோலிஸ்*” (உலகின் மிக செலவில் எடுக்கப்பட்ட பேசாத படம்) மற்றும் “*எம்*” ஆகியவை ஆகும்.

இவர் ஆங்கில குற்ற மற்றும் பயங்கர கதைகளின் வகையான “*நூய்ர்*” வகை இருண்ட படங்களின் தந்தை என கருதப்படுகிறார்.
இவர் 1976 ஆம் ஆண்டு அமெரிக்காவின் லாஸ் ஏஞ்சல்ஸ் நகரில் மரணமடைந்தார்.

## மேற்கோள்கள்

பகுப்பு:1890 பிறப்புகள்
பகுப்பு:1976 இறப்புகள்
பகுப்பு:அமெரிக்கத் திரைப்பட இயக்குநர்கள்
விஷ்ணு (நடிகர்)

**விஷ்ணு** (*Vishnu Vishal*) (பிறப்பு: சூலை 17, 1984) ஓர் இந்தியத் திரைப்பட நடிகராவார். இவர் தமிழ்த் திரைப்படங்களில் நாயகனாக நடித்துள்ளார். *[[வெண்ணிலா கபடிகுழு]]*,  *[[நீர்ப்பறவை (திரைப்படம்)|நீர்ப்பறவை]]*, முண்டாசுப்பட்டி போன்ற திரைப்படங்களில் நாயகனாக நடித்துள்ளார். இவர் மட்டைப்பந்து வீரரும் ஆவார்.

## திரைப்படங்கள்

## ஆதாரம்

## வெளி இணைப்புகள்
* 

பகுப்பு:இந்திய நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1984 பிறப்புகள்
பகுப்பு:சென்னை நடிகர்கள்
குள்ளநரி கூட்டம்

**குள்ளநரி கூட்டம்** 2011-இல் வெளிவந்த தமிழ்த் திரைப்படமாகும். இதனை சிறீபாலாஜி இயக்கியிருந்தார். விஷ்ணு, ரம்யா நம்பீசன் ஆகியோர் முதன்மைப் பாத்திரங்களில் நடித்திருந்தனர்.

## நடிகர்கள்
* விஷ்ணு - வெற்றிவேல் சண்முகநாதன்
* ரம்யா நம்பீசன் - பிரியா 
* சூரி - முருகேசன்
* அப்புக்குட்டி - லெனின்
* ஏ. ரமேஷ் பாண்டியன்
* வைரவன் - நசீர்
* பாண்டி - நாராயணன்
* மாய் சுந்தர்
* அய்யப்பன்

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2011 தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சூரி நடித்த திரைப்படங்கள்
துரோகி (2010 திரைப்படம்)

**துரோகி** (Drohi) 2010 ஆம் ஆண்டில் செப்டம்பர் மாதம் 10 ஆம் தேதி வெளிவந்த தமிழ்த் திரைப்படமாகும். இதனை சுதா கே. பிரசாத் இயக்கியிருந்தார். இத்திரைப்படத்தில் விஷ்ணு ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படம் இதே பெயரில் இந்தியிலும் வெளியானது. இப்படத்திற்கு நேர்மறையான விமர்சனங்கள் கிடைத்தன.

## நடிகர்கள்
* ஸ்ரீகாந்த்- சாமி சீனிவாசன்
* விஷ்ணு  - கருணாகரன்
* தியாகராஜன் - நாராயணன்
* பூனம் பஜ்வா லோசனி மற்றும் சுருதி
* பூர்ணா - மலர்
* அல்போன்ஸ் ராய்
* ராஜீவன்
* மனோபாலா - ரகு
* பூஜா (நடிகை) - ரோஜா கௌரவத் தோற்றம்
* எஸ். பி. பி. சரண் கௌரவத் தோற்றம்

## மேற்கோள்கள்

## வெளி இணைப்புகள்
ரெடிப் தளத்தில் துரோகி

பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஸ்ரீகாந்த் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:தியாகராஜன் நடித்த திரைப்படங்கள்
ரம்யா நம்பீசன்

**ரம்யா நம்பீசன்** இந்தியத் திரைப்பட நடிகையாவார். இவர் 1996இல் காத்தபுருசன் என்ற மலையாளத் திரைப்படத்தின் மூலம் நடிகையானார்.

## திரைப்படம்
### நடிகையாக

## மேற்கோள்கள்

## வெளி இணைப்பு
* 

பகுப்பு:வாழும் மக்கள்
பகுப்பு:எர்ணாகுளம் மாவட்ட மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
ஸ்காட்லாந்தின் முதலாம் மேரி

**ஸ்காட்லாண்டின் முதலாம் மேரி** (டிசம்பர் 7/8 , 1542 – பிப்ரவரி 8, 1587 ) *மேரி ஸ்டுவர்ட்* அல்லது *ஸ்காட்லாந்து மேரி* என அழைக்கப்பட்ட இவர், 1542 ஆம் ஆண்டு  டிசம்பர் 14 முதல் 1567 ஆம் ஆண்டு ஜூலை 24 வரை ஸ்காட்லாந்து ராணியாகவும் மற்றும் 1559 ஆம் ஆண்டு ஜூலை 10 முதல் 1560, டிசம்பர் 5 வரை பிரான்ஸ் ராணி மனைவியாகவும் இருந்தார்.
  
இவரின் தந்தை ஸ்காட்லாந்து அரசன் ஐந்தாம் ஜேம்ஸ் இறந்தபின் பிறந்து 6 நாட்களே ஆன குழந்தையான இவர் அரியணை ஏறினார். அக்காலத்தில் இவர் பெரும்பாலும் தன இளமை காலத்தை பிரான்ஸ் நாட்டில் கழித்தார். அச்சமயங்களில் ஸ்காட்லாந்து ஆளுனர்களால் ஆட்சி செய்யப்பட்டது. அதன் பின்னர் 1558 ல் அவர் பிரான்ஸ் அரசன் பிரான்சிசை திருமணம் செய்தார். அவர் 1559 ல் மன்னர் இரண்டாம் பிரான்சிஸ்  என்ற பெயருடன் பிரஞ்சு அரியணை ஏறினார். அதன் பின்னர்  1560 டிசம்பர் 5 ல் மன்னர் இறக்கும் வரை பிரான்ஸ் அரசியாக இருந்தார். அதன் பின்னர் 1561 ஆகஸ்ட் 19 அன்று ஸ்காட்லாந்து திரும்பி அவரின் உறவினரான ஹென்றி ஸ்டுவர்டை திருமணம் செய்து கொண்டார். எனினும் 1567 ஆம் ஆண்டில் பிப்ரவரி மாதத்தில் நடத்தப்பட்ட தாக்குதலில் ஹென்றி ஸ்டுவர்டு கொல்லப்பட்டார்.

அவரின் மரணத்திற்கு காரணம் ஜேம்ஸ் ஹெப்பர்ன் என்று நம்பப்பட்டாலும்  1567 ஆம் ஆண்டு ஏப்ரலில் அவர் விடுவிக்கப்பட்டு அதற்கு அடுத்த மாதம் அவர் மேரியைத் திருமணம் செய்துகொண்டார். இந்த ஜோடிக்கு எதிராக ஏற்பட்ட ஒரு எழுச்சியைத் தொடர்ந்து  மேரி, லுச் லெவென் கோட்டையில் சிறைவைக்கப்பட்டார். அதன் பின்னர் 1567 ஆண்டு ஜூலை 24 ம் தேதி அவர் பதவியை விட்டு நீக்கப்பட்டு அவரின் ஒரு வயது குழந்தை மன்னராக்கப்பட்டது. அதன் பின்னர் தனது உறவினரான  இங்கிலாந்து ராணி முதலாம் எலிசபெத்தின் பாதுகாப்பைத் தேடி சென்றார். ஆனால் அதற்கு முன்னால் அவர் இங்கிலாந்து அரியணையைக் கைப்பற்ற முயற்சித்திருந்ததால் சந்தேகத்தின் பெயரில் பதினெட்டரை ஆண்டுகளுக்கு வீட்டுக்காவலில் வைக்கப்பட்டார். அதன் பின்னர் ராணி எலிசபெத்தைப் படுகொலை செய்ய சதி செய்ததாகக் குற்றம் சாட்டப்பட்டுத் தூக்கிலிடப்பட்டார்.

பகுப்பு:இசுக்காட்லாந்து அரசர்கள்
பகுப்பு:1542 பிறப்புகள்
பகுப்பு:1587 இறப்புகள்
பகுப்பு:பிரித்தானிய அரச குடும்பத்தினர்
நாதனீல் ஹாதோர்ன்

**நாதனீல் ஹாதோர்ன்** (ஆங்கிலம்:*Nathaniel Hawthorne* பி: ஜூலை 4, 1804; இ: மே 19, 1864)  அமெரிக்க நாவலாசிரியர் மற்றும் சிறுகதை எழுத்தாளர்

அவர்  மாசசூசெட்ஸில் உள்ள சேலம் என்ற ஊரில் பிறந்தார் அவருடைய முன்னோரான ஜான் ஹாதோர்ன்  சேலம் பகுதியில் சூனிய பரிசோதனைகளில் ஈடுபட்டதாக அறியப்படுகிறது. நாதனீல் பின்னர் இந்த உறவை மறைக்கும் பொருட்டு அவரது பெயரில் "W" என்ற எழுத்தை சேர்த்துக்கொண்டார். அவர் 1821 ஆம் ஆண்டில் ஐக்கிய அமெரிக்கா கல்லூரியில் சேர்ந்தார். 1825 இல் பட்டம் பெற்றார். ஹாதோர்ன் 1828 ஆம் ஆண்டு தனது முதல் புதினத்தை  *பான்சேவ்* என்ற தலைப்பில் வெளியிடப்பட்டார். பின்னர் அது தனது பிந்தைய படைப்புகளினைப் போல் இல்லாததால் அதை மறைக்க முயற்சித்தார். அவர் 1837 ஆம் ஆண்டு அவர் சேகரித்த பல சிறுகதைகளை ’இருமுறை கூறப்பட்ட கதை’ (ட்வின் டோல்டு) என்ற பெயரில் புத்தகமாக வெளியிட்டார். அடுத்த ஆண்டு அவருக்கு சோபியா பீபாடி என்றவருடன் நிச்சயம் செய்யப்பட்டு 1842 ஆம் ஆண்டில் திருமணம் செய்துகொண்டார். ஹாதோர்ன் மே 19, 1864 அன்று உயிரிழந்தார்.

அவரது படைப்புகளின் கருப்பொருள்கள் பெரும்பாலும் மனிதனின் உள்ளார்ந்த தீய மற்றும் பாவத்தின் அடிப்படையிலும் அதன் விளைவுகள் மற்றும் ஆழமான உளவியல் சிக்கல் போன்றவற்றையும் மையப்படுத்தி அமைந்திருந்தன. அவருடைய வெளியிடப்பட்ட படைப்புகளில் நாவல்கள், சிறுகதைகள், அவரது நண்பர் பிராங்கிளின் பியர்ஸ் என்பவரின் சுயசரிதை ஆகியவை அடங்கும்.

## உசாத்துணைகள்

## வெளி இணைப்புகள்

*The Hawthorne in Salem website
*Herman Melville's appreciation, "Hawthorne and His Mosses"  (1851)
*Henry James's book-length study, *[http://www2.newpaltz.edu/~hathawar/nhhj1.html Hawthorne]* (1879)
**Second copy at Project Gutenberg
*WBUR's celebration of Nathaniel Hawthorne at 200
* Hawthorne Family Papers, ca. 1825–1929, housed in the Department of Special Collections  at Stanford University Libraries
*Nathaniel Hawthorne  at C-SPAN's *[[[[American literature|American writer]]s: A Journey Through History]]*
*''Booknotes'' interview with Brenda Wineapple on ''Hawthorne: A Life'', January 4, 2004. 
*Hawthorne: Science, Progress, and Human Nature, series of essays on Hawthorne stories at *The New Atlantis.*
*''Passages from the American Note-Books'' , by Nathaniel Hawthorne, edited by Sophia Hawthorne, 1868, Boston: Houghton, Mifflin, 1883 (volume IX of the 13-volume Riverside Edition of the Complete Works of Nathaniel Hawthorne).
* Joint diary of Sophia  and Nathaniel Hawthorne at The Morgan Library & Museum

பகுப்பு:1804 பிறப்புகள்
பகுப்பு:1864 இறப்புகள்
பகுப்பு:அமெரிக்க எழுத்தாளர்கள்
பகுப்பு:ஆங்கில அமெரிக்கர்கள்
மடோ குரோசோ

**மடோ குரோசோ** (*Mato Grosso*, – பொருள். "அடர்த்தியான புதர்கள்") பிரேசிலின்  26 மாநிலங்களில் ஒன்றாகும்.நாட்டின் மேற்குப் பகுதியில் அமைந்துள்ள இந்த மாநிலம் பரப்பளவில் மூன்றாவது பெரிய மாநிலமாக விளங்குகிறது. 

இதனைச் சூழ்ந்துள்ள மாநிலங்களாக, (மேற்கிலிருந்து வலஞ்சுழியாக) ரோன்டோனியா, அமேசோனாசு, பாரா, தோகான்ச்சீசு, கோயாசு மற்றும்  மடோ குரோசோ டொ சுல். தென்மேற்கு எல்லையில்  பொலிவியா நாடுள்ளது. சமவெளிப் பிரதேசமான இந்த மாநிலத்தில் அமேசான் மழைக்காடுகள்,  செர்ராது புன்னிலங்கள், பந்தனால் சதுப்புக் காடுகள் அமைந்துள்ளன.  மாநிலத்தின் 40% பரப்பளவு  திறந்தவெளித் தாவரங்களால் நிறைந்துள்ளன. இங்குள்ள  சப்படா டோசு குய்மரேசு தேசியப் பூங்காவில் பல குகைகளும் அருவிகளும் நடைத்தளங்களும் உள்ளதால் அது பெரும் சுற்றுலா மையமாக உள்ளது.  வடக்கில் அமேசான் காடுகள் அமைந்துள்ளன; மாநிலத்தின் பாதிக்கும் மேலே  உயிரியற் பல்வகைமையால் நிறைந்துள்ளது. சிங்கு தேசியப் பூங்காவும் அராகுயா ஆறும் இங்குள்ளன.  தெற்கிலுள்ள  பந்தனால்   உலகின் மிகப் பெரும்  தண்ணீர்நிலமாக உள்ளது. இது ஆயிரத்திற்கும் மேற்பட்ட விலங்கு மற்றும் நீர்வாழ் பறவை இனங்களின் வாழ்விடமாக உள்ளது.  

## காட்சிக்கூடம்

File:Rio Paraguai passando por Cáceres1.jpg|மடோ குரோசோவில் பராகுவை ஆறு 
File:Salgadeira extension.JPG|சல்கடீரா அருவி
File:Andorinha.JPG|அன்டோரின்கா அருவி
File:Pantanal.jpg|மடோ குரோசோவில் பந்தனால் 
File:Cuiabá vista do rio.jpg|குய்யாபா ஆறு

## மேற்சான்றுகள்

## வெளி இணைப்புகள்

*  அலுவல்முறை வலைத்தளம்
பகுப்பு:பிரேசிலின் மாநிலங்கள்
தேவேந்திர குமார் ஜோஷி

**அட்மிரல் தேவேந்திரக் குமார் ஜோஷி** பரம் விசிட்ட சேவா பதக்கம் அதி விசிட்ட சேவா பதக்கம் (*Admiral Devendra Kumar Joshi*, பிறப்பு: 4 சூலை 1954) ஆகத்து 31, 2012இல் இந்தியக்   கடற்படை வீரர்களின் முதன்மைத் தலைவராகப் பொறுப்பேற்றுக் கொண்டவர்.  having assumed office on 31 ஆகத்து 2012. நீர்மூழ்கிக் கப்பல் போர்முறையில் வல்லுனராக விளங்கினார்.  கடற்படை கலங்களிலும் நீர்மூழ்கி கப்பல்களிலும்  தொடர்ந்து ஏற்பட்டு வந்த விபத்துகளுக்குத் தார்மீகப் பொறுப்பேற்று பெப்ரவரி 26, 2014இல் தமது பதவியிலிருந்து விலகினார். இவ்வாறு பதவி விலகிய முதல் இந்தியக் கடற்படை முதன்மைத் தலைவர் இவரேயாவார். தி டைம்ஸ் ஆஃப் இந்தியாவின் குறிப்புக்களின்படி அட்மிரல்  டிகே ஜோஷியின் பதவிக்காலம் ஆகத்து 2015 வரையாகும். மிகவும் கடினமாக வேலை வாங்குபவராக இருந்த ஜோஷி கப்பல்களை குறைந்த வளங்களைக் கொண்டு இயக்குவதில் சிறந்தவர். அவர் பணிபுரிந்த ஆணைகளில் மிகவும் கண்டிப்பான அதிகாரியாக விளங்கினார். எனவே அதே அளவுகோலின்படி தன்னையும் நிறுத்தி பொறுப்பேற்று விலகியதாக கடற்படை மூத்த அதிகாரிகள் கூறுவதாக அப்பத்திரிகை குறிப்பிட்டுள்ளது.

## மேற்சான்றுகள்

பகுப்பு:இந்தியக் கடற்படை
பகுப்பு:1954
பகுப்பு:1954 பிறப்புகள்
பகுப்பு:வாழும் மக்கள்
மழையூர், புதுக்கோட்டை

**மழையூர்** தமிழ்நாடு, புதுக்கோட்டை மாவட்டம் கறம்பக்குடி வட்டத்தைச் சேர்ந்த கிராமம் ஆகும். புதுக்கோட்டையிலிருந்து சுமார் 25 கி.மீ. தொலைவில் உள்ளது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
2 ஸ்டேட்ஸ்

**2 ஸ்டேட்ஸ்** என்பது 2014 ஏப்ரல் 18 வெளிவந்த பாலிவுட் காதல் திரைப்படம் ஆகும். இந்தத் திரைப்படம் 2 ஸ்டேட்ஸ்: தி ஸ்டோரி ஆஃப் மை மேரேஜ் நாவலை அடிப்படையாக வைத்து **அபிஷேக் வர்மன்** இயக்கியுள்ளார். இந்தத் திரைப்படத்தில் கதாநாயகனாக அர்ஜுன் கபூர் பஞ்சாபிப் பையனாகவும் மற்றும் கதாநாயகி அலீயா பட் தமிழ்ப் பெண்ணாகவும் நடித்துள்ளனர். தமிழ்த் திரைப்பட நடிகை ரேவதி, அலீயா பட்டின் தாயாக நடித்துள்ளார் என்பது குறிப்படத்தக்கது.

## நடிகர்கள்

* அர்ஜுன் கபூர் - கிரிஷ் மல்ஹோத்ரா
* அலீயா பட் - அனன்யா சுவாமிநாதன்
* ரேவதி
* அம்ரிதா சிங்
* சிவகுமார் சுப்ரமணியம்
* ரோனித் ராய்
* சாரங் நடராஜன்

## கதை
பஞ்சாபைச் சேர்ந்த இளைஞனுக்கும், தமிழ் நாட்டைச் சேர்ந்த இளம்பெண்ணுக்கும் இடையில் காதல் மலர்கிறது. கல்லூரியில் காதல் வயப்பட்ட இருவரும், தங்கள் காதலை தொடர்கின்றனர். வேலை கிடைத்தவுடன், தங்கள் பெற்றோரை சம்மதிக்க முயல்கின்றனர். தங்கள் குடும்பத்துப் பிரச்சனைகளை இருவருமாக தீர்த்து வைத்து, தங்கள் பெற்றோரை சம்மதிக்கச் செய்து, திருமணம் முடிக்கின்றனர். திரைப்படத்தின் இடையே தமிழ் வசனங்கள் இடம் பெற்றுள்ளன.

## படப்பிடிப்பு
சென்னை, டெல்லி, அகமதாபாத் மற்றும் இந்திய மேலாண்மை கழகம் அகமதாபாத் போன்ற இடங்களில் படப்பிடிப்பு எடுக்கப்பட்டுள்ளது.

## மேற்கோள்கள்

# 2 ஸ்டேட்ஸ் முன்னோட்டம்
# 2 ஸ்டேட்ஸ் திரைப்படத்தை பற்றியது
# 2 ஸ்டேட்ஸ் நடிகர்கள் 

## வெளி இணைப்புகள்
* 

பகுப்பு:2014 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
இரியோ கிராண்டு டோ நார்த்

**இரியோ கிராண்டு டோ நார்த் ** (*Rio Grande do Norte*, பொருள்: "பெரும் வடக்கு ஆறு", பொடன்ஜி ஆற்று முத்துவாரத்தில் இருப்பதை யொட்டி இப்பெயர் எழுந்துள்ளது.) பிரேசிலின்   26 மாநிலங்களில் ஒன்றாகும். நாட்டின் வடகிழக்கு மண்டலத்தில் அமைந்துள்ள இந்த மாநிலம் தென் அமெரிக்கக் கண்டத்தின் மிகுந்த வடகிழக்கு மூலையில் அமைந்துள்ளது. இதன் புவியியல் இருப்பிடத்தால் மிகவும் வாய்ப்புள்ள முக்கியத்துவத்தைப் பெறுகிறது. இதன் தலைநகரம் நதால் ஆகும்.

அமெரிக்காக்களிலேயே மிகவும் தூய்மையான காற்று இங்குதான் நிலவுவதாக   தேசிய வானூர்தியியல் மற்றும் விண்வெளி நிர்வாகம் கூறியுள்ளது.   410&nbsp;கி.மீ. (254&nbsp;மைல்) தொலைவுள்ள கடற்கரை, மிகுந்த சூரிய ஒளி, தேங்காய்கள் மற்றும்  காயல்கள் மிகுந்த சுற்றுலாப் பயணிகளை ஈர்க்கின்றன. தென் அத்திலாந்திக்குப் பெருங்கடலில் உள்ள  ஒரே பவளத்தீவான ரோகாசு பவளத்தீவு இந்த மாநிலத்தில்தான் உள்ளது.

இம்மாநிலத்தின் முதன்மைத் தொழிலாக சுற்றுலாத் துறை உள்ளது. பெட்ரோலியம் ஆழ்ந்தெடுத்தல் (நாட்டின் இரண்டாவது பெரிய உற்பத்தியாளர்), வேளாண்மை, பழத்தோட்டங்கள், கனிம அகழ்வு, கடலுப்பு உற்பதி ஆகியன பிற முக்கியத் தொழில்களாக அமைகின்றன.  பெர்னான்டோ டெ நோரோன்கா  தீவுக்கூட்டதிற்கு அண்மையில் இந்த மாநிலம் அமைந்துள்ளது.

இப்பகுதியில் பிறந்த *லூயி டா காமரா காசுத்தொ*  இப்பகுதி மக்களின் நாட்டுப்புறக் கதைகளை தொகுத்துள்ளார்.

## மேற்சான்றுகள்

பகுப்பு:பிரேசிலின் மாநிலங்கள்
நளனும் நந்தினியும்

**நளனும் நந்தினியும்** 2014 இல் வெளியான இந்தியத் தமிழ் காதல் திரைப்படமாகும். இதனை வெங்கடேசன் ஆர் இயக்கியிருக்கிறார். இவர் இயக்குநர் வெங்கட் பிரபுவிடம் துணை இயக்குனராகப் பணியாற்றியவர்.

## நடிகர்கள்
* வெங்கட் பிரபு கௌரவத் தோற்றம்
* மைக்கெல் தங்கதுரை நலன்
* நந்திதா (நடிகை) - நந்தினி
* ஜெயப்பிரகாசு - துரைப்பாண்டி
* அழகம்பெருமாள் - அருணாச்சலம்
* ரேணுகா ராஜலட்சுமி
* சௌந்திர ராஜா முத்து
* சூரி சிவபாலன்
* சுஜாதா

## ஆதாரம்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:சுஜாதா நடித்த திரைப்படங்கள்
திருக்கோடிக்காவல் கிருஷ்ணர்

**திருக்கோடிக்காவல் கிருஷ்ணர்** (*Thirukodikaval Krishnar*, 1857-1913) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞராவார்.

## இளமைக்காலம்
இவரது தகப்பனார் குப்புசுவாமி (பாகவதர்) இசைப் பேருரைகள் ஆற்றும் கலைஞர். கிருஷ்ணர் தொடக்கத்தில் தனது தந்தையாரிடம் இசை பயின்றார். பின்னர் கொடவாசல் வெங்கடராமரிடம் இசை கற்றுக்கொண்டார். வெங்கடராமர் தான வர்ணங்கள் இயற்றுவதில் வல்லவர்.
கிருஷ்ணருக்குக் குரல் வளம் நன்றாக இருக்கவில்லை. ஆகவே, ஆசிரியர் அவரை வயலின் கற்றுக்கொள்ளுமாறு கூறினார்.
எனவே அவர் பிடில் சுப்பாவிடம் வயலின் கற்றுக் கொள்ளத் தொடங்கினார். பின்னர் முத்துசுவாமி சிஷ்ய பரம்பரையில் வந்த சாத்தூர் பஞ்சுவிடம் இசை கற்றார். இவருடன் கூட வீணை தனம்மாள், நாதசுவரம் வித்துவான் திருப்பாம்புரம் நடராஜசுந்தரம் ஆகியோரும் பஞ்சுவிடம் இசை பயின்றனர்.

## இசை அநுபவங்கள்
தொடக்கக் காலத்தில் மட்டுமன்றி பிற்காலத்திலும் கூட வயலின் வாத்தியத்தை கருநாடக இசைக்கு ஏற்றவாறு எவ்வாறு மேம்படுத்தலாம் என்பது பற்றி எந்நேரமும் அர்ப்பணிப்பு சிந்தையுடன் செயற்பட்டார்.
ஒவ்வொரு நாளும் சரளி வரிசை, தானம் என்பவற்றை சாதகம் செய்தார். மிகக் குறைந்த கதியில் தொடங்கி நான்கு ஸ்தாயிகளில் பயிற்சி செய்தார். அத்துடன் வில்லின் ஒரு அசைவிலே 4, 8, 16, 32 இசைக்குறிப்புகளை எழுப்ப பயிற்சி பெற்றார். ஒவ்வொரு நாளும் நான்கு வர்ணங்கள் வாசிப்பார்.
ஆயினும், வயலின் ஒரு பக்கவாத்திய இசைக் கருவி என்பதும் பிரதான பாடகரின் இசையை பிரகாசிக்கச் செய்வதே வயலின் வித்துவானின் கடமை என்ற நினைவும் அவருக்கு இருந்தது.
அவர் வயலின் வாசிக்கும்போது வெறுமனே இசைக்கோலங்கள் போடுவதில்லை. பாடகர் பாடும் ஒவ்வொரு சொல்லையும் திருப்பிச் சொல்வது போல் இருக்கும்.

## அரங்கிசை நிகழ்ச்சிகள்
அக்காலத்தின் பிரபல வித்துவான்களான மகா வைத்தியநாதர், பட்னம் சுப்பிரமணியர் போன்றவர்களின் இசைக்கச்சேரிகளுக்கு வயலின் வாசித்துள்ளார்.
ஒரு சமயம் திருமண வைபவம் ஒன்றின்போது கோனேரிராஜபுரம் வைத்தியநாதரின் இசைக்கச்சேரிக்கு கிருஷ்ணர் வயலின் வாசித்தார். கும்பகோணம் அழகநம்பி மிருதங்கம், புதுக்கோட்டை தட்சணாமூர்த்தி கஞ்சிரா, உமையாள்புரம் சுந்தரம் கடம் வாசித்தனர். கச்சேரி நான்கு மணி நேரம் நடைபெற்றது.
அச்சமயம் சிறுவனாக இருந்த அரியக்குடி இராமானுஜர் தனது தகப்பனாரான திருவேங்கடதாருடன் வந்திருந்தார். பிரதான கச்சேரி முடிந்ததும் சிறுவனைப் பாட வைத்தனர். மிகப் பெரிய பக்க வாத்திய வித்துவான்களுக்கு மத்தியில் உட்காரப் பயந்து சிறுவன் இராமானுஜன் ஒரு ஓரமாக உட்கார்ந்தான். அச்சமயம் திருக்கோடிக்காவல் கிருஷ்ணர் சிறுவனை நோக்கி "முன்னுக்கு வா" என்று கூறினார். அவர் மேடையில் முன்னுக்கு வா என்ற கருத்தில் சொன்னாலும் அதுவே ஆசீர்வாதமாக அமைந்து பின்னாளில் அரியக்குடி இராமானுஜர் மிகப் பெரும் இசைக் கலைஞரானார்.

## மாணாக்கர்கள்
செம்மங்குடி நாராயணசுவாமி, திருக்கோடிக்காவல் இராமசுவாமி ஆகியோர் இவரது மாணாக்கர்கள் ஆவர். செம்மங்குடி சீனிவாசர் இவரின் மருகராவர்.

## அரச பணி
இவர் அக்கால அரச பதவியான கிராம முன்சீப் ஆக இருந்தார். ஆனால் அப்போதிருந்த வெள்ளைக்கார நிருவாக அதிகாரி இவர் இசை நிகழ்ச்சிகளில் பங்குபற்றுவதாகக் கூறி பதவியை பறித்துவிட்டார். ஆயினும் இவர் வாதாடி அந்த வேலையை தனது மகனுக்கு வாங்கிக் கொடுத்தார்.

## மேற்கோள்கள்

## குறிப்புகள்

பகுப்பு:இந்திய வயலின் கலைஞர்கள்
பகுப்பு:1857 பிறப்புகள்
பகுப்பு:1913 இறப்புகள்
பகுப்பு:தஞ்சாவூர் மாவட்ட இசைக்கலைஞர்கள்
தமிழ்நாடு பேரிடர் மேலாண்மை ஆணையம்

**தமிழ்நாடு பேரிடர் மேலாண்மை ஆணையம்** புயல், சுனாமி, மழை வெள்ளம் மற்றும் வறட்சி உள்ளிட்ட பேரிடர்களை எதிர்கொள்ளவும், பாதிக்கப்பட்டவர்களுக்கு உதவிகள் வழங்கவும் முதலமைச்சர் தலைமையில் தமிழ்நாட்டில் செயல்படுகிறது. மாநிலத்தில் ஏற்படும் பேரிடர் காலங்களில் நிவாரணப்பணிகளை பேரிடர் மேலாண்மை ஆணையம் பகிர்ந்து வழங்கும். மேலாண்மை ஆணையத்தோடு மாநில அளவிலான நடவடிக்கைக் குழுவும் இணைந்து செயல்படும்.

பேரிடர் காலங்களில் மாநில வருவாய்த் துறைச் செயலாளர், ராணுவம் மற்றும் துணை ராணுவம், ஊர்காவல் படை, ரயில்வே மற்றும் தொலைத்தொடர்பு துறை முதலியவற்றுடன் தொடர்பு கொண்டு அவர்களின் உதவியை பெறுவார். நிவாரணப் பணிகளுக்காக மாநில நிவாரண ஆணையருக்குத் தேவைப்படும் நிதியையும் அரசு வருவாய்த் துறை வழங்கும்.

### பேரிடர் மேலாண்மை ஆணையம் மேற்கொள்ளும் பணிகள்

*பேரிடர் கொள்கைகளில் உரிய பரிந்துரைகளை சமர்ப்பித்தல்
*பேரிடருக்குப் பிறகு நிவாரணம் வழங்குவதற்கான வழிமுறைகள்
*மாநிலப் பேரிடர் மேலாண்மை திட்டத்துக்கு அனுமதி வழங்குதல்
*பல்வேறு துறைகளை ஒருங்கிணைத்து செயல்படுதல் 
*பேரிடர் மேலாண்மை மற்றும் மறுவாழ்வுப் பணிகளை தொடர்ந்து கண்காணித்தல் 

### பேரிடர் காலத்தில் உடனிணைந்து பணியாற்றுவோர்
*மாநில நிவாரண ஆணையர் தலைமையில் வருவாய் நிர்வாகத்தின் பேரிடர் மேலாண்மை மற்றும் மீட்புத் துறை
*மாவட்ட ஆட்சியர்கள் தலைமையிலான மாவட்ட நிர்வாகம்
*வருவாய் கோட்டாட்சியர் மற்றும் வட்டாச்சியர் உள்ளிட்டோர் அடங்கிய கோட்ட அளவிலான குழுக்கள், உள்ளாட்சி அமைப்புகள்
*தன்னார்வ தொண்டு அமைப்புகள் 
*அரசு நிறுவனங்கள் மற்றும் அரசுசாராத நிறுவனங்கள் 

## அவசரகால நடவடிக்கைக் குழு
பேரிடர் காலங்களில் மாநில நிவாரண ஆணையர் தலைமையில் அவசர கால நடவடிக்கைக் குழு அமைக்கப்படும். இந்தக் குழு மாநில அளவிலான பேரிடர் மேலாண்மை ஆணையத்தின் நடவடிக்கைகளின் முகமையாக இருக்கும். மாநில அளவிலான திட்டங்கள் மாநில நிவாரண ஆணையரால் மாவட்ட ஆட்சியர்கள் மற்றும் பிற துறைகளோடு கலந்தலாசித்து வகுக்கப்படும். வறட்சியால் பாதிக்கப்பட்ட பகுதிகளும் பாதிக்கப்பட்டவர்களுக்கு வழங்க வேண்டிய நிவாரணமும் மாநில நிவாரண ஆணையரால் பேரிடர் மேலாணமை ஆணையகத்திற்கு பரிந்துரைக்கப்படும்.

### மாவட்டக் குழுக்கள்
மாவட்ட அளவிலான அவசரகால நடவடிக்கைக் குழுக்கள் அந்தந்த மாவட்ட ஆட்சியர் தலைமையில் செயல்படும். பேரிடர் காலத்தின்போது  ராணுவம் மற்றும் துணை ராணுவப் படை, ரயில்வே, தொலைத்தொடர்பு துறை ஆகியோருடன் மாவட்ட ஆட்சியர் இணைந்து பணியாற்ற வேண்டும். காவல்துறையினர், ஊர்க்காவல் படையினர், வனத்துறையினர் உள்ளிட்ட அனைத்து அரசுப் பணியாளர்களும் மாவட்ட ஆட்சியரின் தலைமையின் கீழ் பணியாற்ற வேண்டும்.

## பேரிடர் மேலாண்மைக்கு நன்கொடை
பேரிடர் காலங்களில் பன்னாட்டு, தேசிய அளவிலான அறக்கட்டளைகள் மற்றும் தொண்டு நிறுவனங்கள் பேரிடர் மேலாண்மை நிதியுதவிகளைப் பெறுவதற்கு தமிழ்நாடு அரசின் முன்அனுமதியைப் பெற வேண்டும். மேலும் பெறும் நிதிக்கான கணக்கைப் பராமரிக்க வேண்டும்.

## இதனையும் காண்க
*தேசியப் பேரிடர் மேலாண்மை ஆணையம்
*பேரிடர் மேலாண்மைச் சட்டம், 2005
## ஆதாரம்
*தமிழ்நாடு அரசின் இணையதளம்
*முதல்வர் தலைமையில் மாநில பேரிடர் மேலாண்மை ஆணையம்: அரசு அறிவிப்பு

## வெளி இணைப்புகள்
* தமிழ்நாடு பேரிடர் மேலாண்மை http://www.agritech.tnau.ac.in/12th_fyp_tn/5.%20Natural%20Resource%20Management/5_5.pdf

பகுப்பு:தமிழ்நாடு அரசின் அமைப்புகள்
சிவ சேனை (திரைப்படம்)

**சிவ சேனை** என்பது புலம்பெயர் தமிழர்களால் தயாரிக்கப்பட்ட முழுநீள அதிரடித் தமிழ்த் திரைப்படம் ஆகும். இது 2014 பெப்ரவரி 28 இல் இலண்டனில் வெளியானது. என். ராதா (நாகரத்தினம் ராதா) இதனை இயக்கித் தயாரித்துள்ளார். ஐரோப்பாவில் தயாரிக்கப்பட்ட இப்படத்தில் சுஜித், தர்ஷியா, அனுசுயா ஆகியோருடன் மற்றும் பலர் நடித்துள்ளனர். ராகம் புரொடக்சன்சு இதனை வெளியிட்டுள்ளது.

## நடிகர்கள்
இப்படத்தில் கதாநாயகனாக சுஜித், இரண்டு கதாநாயகிகளாக தர்ஷியா, அனுசுயா ஆகியோரும் நடித்துள்ளனர். இவர்களுடன் ஜூட் தர்ஷன், அகிலா, இந்து, ஜான்சன், ராஜமோகன், ஜெய், ஜுதன் ஸ்ரீ, கிருஷாந்தி, ரோகினி, என்.ராதா ஆகியோர் நடித்துள்ளனர்.

## வெளி இணைப்புகள்
*ஐரோப்பிய தமிழர் தயாரித்து, இயக்கம் 'சிவசேனை' , சென்னை ஒன்லைன்
*சிவ சேனை

பகுப்பு:2014 தமிழ்த் திரைப்படங்கள்
கலாவெரொக் கோட்டைமனை

**கலாவெரொக் கோட்டைமனை** (*Caerlaverock Castle*)  என்பது 13ம் நூற்றாண்டில் கட்டப்பட்ட அகழியால் சூழப்பட்ட முக்கோண வடிவ கோட்டைமனை ஆகும். இது ஸ்கொட்லாந்தின் தென் கடற்கரைப் பகுதியில் அமைந்துள்ளது. 13ம் நூற்றாண்டு முதல் 17ம் நூற்றாண்டு கைவிடப்படும்வரை வரை கிளான் குடும்பத்தின் அரணாக கலாவெரொக் விளங்கியது. இது ஸ்கொட்லாந்து சுதந்திரப் போரின்போது ஆங்கிலேயரால் கைப்பற்றப்பட்டு, 14ம் நூற்றாண்டு முதல் 15ம் நூற்றாண்டு வரையான காலப்பகுதியில் சில இடுபாடுகளுக்கும் திருத்தங்களுங்கும் உள்ளானது.

## வெளியிணைப்புகள்

*
*Caerlaverock Society - Online walking tour & Informative links at caerlaverock.org 
*Maxwell, Historic Scotland

பகுப்பு:இசுக்காட்லாந்து
இரீயூனியன் கிரியோல்

**இரீயூனியன் கிரியோல்** (*Réunion Creole*, *Reunionese Creole*) என்பது இரீயூனியன் தீவில் பேசப்படும் ஒரு கிரியோல் மொழி ஆகும். இம்மொழி முக்கியமாக பிரெஞ்சு மொழியில் இருந்து தோன்றியதாகும். அதை விட மலகாசி, இந்தி, போர்த்துக்கேயம், குஜராத்தி, தமிழ் ஆகிய மொழிகளும் கலந்துள்ளன.

இரீயூனியனில் பிரெஞ்சு மொழியே அதிகாரபூர்வ மொழியாகவும், பாடசாலை மொழியாகவும் உள்ளதால், இரீயூனியன் கிரியோல் மொழியின் எழுத்து வடிவம் பயன்பாட்டில் இல்லை. அண்மைக் காலங்களில் சில குழுக்கள் அகராதி, மற்றும் இலக்கண முறைமைகளை எழுத முயற்சி எடுத்த போதிலும், அதிகாரபூர்வமாக அவை வெளிவரவில்லை. ஆனாலும், ஆஸ்டெரிக்சு என்ற பிரபலமான பிரெஞ்சு வரைகதைகளின் இரண்டு நூல்கள் கிரியோல் மொழியில் வெளியிடப்பட்டுள்ளன.

இரீயூனியன் கிரியோல் மொழி நாடெங்கும் பரவலாக வீட்டு மொழியாகவும், பணி மொழியாகவும் பேசப்பட்டுகிறது. பிரெஞ்சு மொழி அதிகாரபூவ மொழியாகவும், நிருவாக மொழியாகவும் உள்ளதால், பலர் இரு மொழிகளையும் தனியாகவோ அல்லது கலந்தோ சூழ்நிலைக்கேற்ப பேசி வருகின்றனர்.

## வரலாறு
ரீயூனியன் தீவில் மக்கள் குடியேறத் தொடங்கிய முதல் ஐம்பது ஆண்டுகளில் ரீயூனியன் கிரியோல் மொழி உருவானது. இத்தீவில் வாழ்ந்த பெரும்பாலானோர் பிரெஞ்சு, மலகாசி, அல்லது இந்தோ-போர்த்துக்கீசராக இருந்தனர். இக்காலத்தில் அனேகமான குடும்பங்களில் ஒருவராவது பிரெஞ்சு மொழியை முதல் மொழியாகப் பேசுபவராக இருந்தார். கிரியோல் மொழி தற்போது இத்தீவின் 90% மக்களின் வீட்டு மொழியாக உள்ளது.

## மேற்கோள்கள்

பகுப்பு:பிரெஞ்சு மொழி
பகுப்பு:இரீயூனியன்
பகுப்பு:கிரியோல் மொழிகள்
அமேசோனாசு (பிரேசில் மாநிலம்)

**அமேசோனாசு** (*Amazonas*, ) பிரேசிலின் 26 மாநிலங்களில் ஒன்றாகும். இது நாட்டின் வடமேற்கு மூலையில் அமைந்துள்ளது. இது பரப்பளவில் பிரேசிலின் மற்ற மாநிலங்களை விட மிகப் பெரிய  மாநிலமாக விளங்குகிறது.  பரப்பளவின் அடிப்படையில் உலகளவிலும்  நாட்டுப்பிரிவுகளினிடையே இது 9வது மிகப் பெரும் நாட்டு நிர்வாகப் பிரிப்பாக உள்ளது.

இதனைச் சூழ்ந்துள்ள மாநிலங்கள்: (வடக்கிலிருந்து வலஞ்சுழியாக) ரோரைமா, பாரா, மடோ குரோசோ, ரோன்டோனியா,  ஆக்ரி. மேலும்  பெரு, கொலொம்பியா மற்றும் வெனிசுவேலா நாடுகளுடன் தன் எல்லையைக் கொண்டுள்ளது.

அமேசான் ஆற்றை ஒட்டி இதற்கு *அமேசோனாசு* என்ற பெயர் வந்தது. முன்னதாக *எசுப்பானிய கயானா* என அழைக்கப்பட்டப் பகுதியின் அங்கமாக பெருவின் எசுப்பானிய  அரசப் பிரதிநிதி ஆட்சியில்  இருந்தது.  18வது நூற்றாண்டின் துவக்கத்தில் இங்கு குடியேறிய போர்த்துக்கேயர்கள் 1750இல் ஏற்பட்ட மாட்ரிட் உடன்பாட்டின்படி தங்கள் பேரரசில் இணைத்துக்கொண்டனர்.  1889இல் பிரேசிலியக் குடியரசின் மாநிலமானது.

இந்த மாநிலத்தின் பெரும்பகுதி  வெப்பமண்டலக் காடுகளாலானது; ஆற்றோரங்களில் நகரக் குடியிருப்புகள் ஏற்பட்டன. எனவே இந்த நகரங்களை படகுகள் மூலமாகவோ வானூர்திகள் மூலமாகவோத்தான் சென்றடைய முடியும்.  தலைநகரமாகவும் பெரிய நகரமாகவும் உள்ள மனௌசு, 1.7 மில்லியன் மக்கள் வாழும் நவீன நகரமாகும்.இந்நகர் அத்திலாந்திக்குப் பெருங்கடலிலிருந்து அமேசான் ஆற்றுவழியே 1500&nbsp;கி.மீ. தொலைவிலுள்ள காட்டின் நடுவே உள்ளது.இந்த மாநிலத்தின் மக்கள்தொகையில் பாதிக்கும் மேற்பட்டவரக்ள் இந்நகரில் வசிக்கின்றனர். மற்ற பெரிய நகரங்களான, பரின்டின்சு, மனாகபுரு, இட்டாகோவாடியாரா, டெஃபெ, கோயரி ஆகியனவும் அமேசான் ஆற்றுத்தீரத்திலேயே மாநிலத்தின் கிழக்கு பகுதியில் அமைந்துள்ளன.

## மேற்சான்றுகள்

பகுப்பு:பிரேசிலின் மாநிலங்கள்
சூரத்துல் பகரா

**சூரத்துல் பகரா** அல்லது **சூரா அல்-பகரா** (, ; ), குர்ஆனின் இரண்டாவது அத்தியாயமும், குர்ஆனில் உள்ள மிக நீண்ட அத்தியாயமுமாகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின் 2 அத்தியாயமாகத் திகழும் சூரத்துல் பகரா (பசு மாடு) மதீனா வாழ்வின் போது அருளப்பட்டதால் இது மதனிய்யா வகையைச் சார்ந்ததாகும். 

## பெயர்
சூரத்துல் பகரா அரபுச் சொல்லுக்கு ** பசு மாடு ** எனப் பொருள்.

2:72 மேலும், இந்நிகழ்ச்சியை நினைவுகூருங்கள்: நீங்கள் ஒருவனைக் கொலை செய்துவிட்டு அதுபற்றி தர்க்கித்து, ஒருவர் மற்றொருவர் மீது குற்றம் சாட்டிக்கொண்டிருந்தீர்கள். ஆனால் நீங்கள் மறைத்துக் கொண்டிருந்தவற்றை அல்லாஹ் வெளிப்படுத்த முடிவு செய்தான். 2:73 “(அறுக்கப்பட்ட) அப்பசுவின் ஒரு பாகத்தைக் கொண்டு கொலையுண்டவனை அடியுங்கள்” என அப்பொழுது நாம் கட்டளையிட்டோம். (பாருங்கள்) இவ்வாறே அல்லாஹ் மரித்தவர்களை உயிர்ப்பிக்கின்றான்; மேலும் நீங்கள் நல்லறிவு பெறும் பொருட்டு தன் சான்றுகளையும் உங்களுக்குக் காண்பிக்கின்றான்.
## இறுதி வசனங்கள்
2:285 இந்தத் தூதர் தம் இறைவனிடமிருந்து தமக்கு அருளப்பட்டதின் மீது நம்பிக்கை கொண்டுள்ளார். அவரை ஏற்றுக் கொண்டவர்களும் அந்த வழிகாட்டுதலின் மீது நம்பிக்கை கொண்டுள்ளனர். இவர்கள் அனைவரும் அல்லாஹ்வையும் அவனுடைய வானவர்களையும் அவனுடைய வேதங்களையும் மற்றும் அவனுடைய தூதர்களையும் நம்புகின்றனர். மேலும் “அல்லாஹ்வுடைய தூதர்கள் எவருக்கிடையிலும் நாங்கள் வேற்றுமை பாராட்டுவதில்லை” என்றும், “எங்கள் இறைவனே! நாங்கள் செவியேற்றோம்; அடிபணிந்தோம். எங்கள் இறைவனே! நாங்கள் உன்னுடைய மன்னிப்பைக் கோருகிறோம். உன்னிடமே (நாங்கள்) திரும்பி வர வேண்டியிருக்கிறது” என்றும் கூறுகின்றனர். 2:286 அல்லாஹ் எந்த மனிதரையும் அவரது சக்திக்கு அதிகமாக (பொறுப்புகளைச் சுமத்தி) சிரமப்படுத்துவதில்லை. அவர் சம்பாதித்த நன்மையின் பலனும் அவருக்கே; அவர் சம்பாதித்த தீமையின் விளைவும் அவருக்கே! (நம்பிக்கை கொண்டவர்களே! நீங்கள் இவ்வாறு இறைஞ்சுங்கள்:) “எங்கள் இறைவனே! நாங்கள் மறந்து போயிருப்பினும், பிழை செய்திருப்பினும் நீ எங்களை (குற்றம்) பிடிக்காதே! எங்கள் இறைவனே! மேலும், எங்களுக்கு முன் சென்றோர் மீது நீ பாரத்தை சுமத்தியது போல் எங்கள் மீதும் பாரத்தைச் சுமத்தி விடாதே! எங்கள் இறைவனே! மேலும் நாங்கள் தாங்க இயலாத பாரத்தை எங்கள் மீது சுமத்தி விடாதே! எங்களைப் பொறுத்தருள்வாயாக! எங்களுக்கு மன்னிப்பு வழங்குவாயாக! எங்கள் மீது கருணை பொழிவாயாக! நீயே எங்கள் பாதுகாவலனாவாய்! (சத்தியத்தை) நிராகரிக்கும் மக்களுக்கு எதிராக வெற்றி கொள்ள எங்களுக்கு உதவி செய்வாயாக!” 

## மேற்கோள்கள்

## வெளி இணைப்புகள்

* Surah Al-Baqarah (Complete text in Arabic with English and French translations)
* 2. Al-Baqarah  at OpenQuran.info
* Quran Al-Baqara with English translation
* "The Cow" a manuscript, dating from the 13th-century, of the *al-Baqarah* via the World Digital Library
* Qur'anic Verses manuscript for *Al-Baqara* from the 13th-century

## பிற தகவல்கள்

பகுப்பு:திருக்குர்ஆன்
சகாரா இந்தியா பரிவார்

**சகாரா இந்தியா பரிவார்** (*Sahara India Pariwar*) இந்தியாவில் இலக்னோ நகரத்தில் தலைமையகம் கொண்டுள்ள ஒரு கூட்டு நிறுவனம். சுப்ரதா ராய் இந்நிறுவனத்தின் அதிபர். இந்தியாவில் இரண்டாம் மிகப்பெரிய பணியமர்த்துகிற நிறுவனம் சகாரா என்று 2004இல் டைம் இதழ் தெரிவித்துள்ளது. 2011இல் 73,000 கோடி ரூபாய் வருவாய் பெற்றுள்ளது.

இந்திய தேசிய வளைதடிப் பந்தாட்ட அணியை சகாரா விளம்பர ஆதரவு அளிக்கிறது. 2013 வரை இந்தியத் துடுப்பாட்ட அணியையும் சகாரா விளம்பர ஆதரவு அளித்துள்ளது. 

## மேற்கோள்கள்

பகுப்பு:இந்திய நிறுவனங்கள்
பகுப்பு:வணிக நிறுவனங்கள்
தேனீ ஓசனிச்சிட்டு

**தேனீ ஓசனிச்சிட்டு** (*Bee Hummingbird*, *mellisuga helenae*) என்ற பறவை இனம் ஓசனிச்சிட்டு இனத்தைச் சார்ந்ததாகும். இப்பறவை ஒரு அகணிய உயிரி ஆகும். இப்பறவை கியூபா நாட்டின் இரண்டாவது பெரிய தீவான ஐலா டீ லா ஜுவெண்டடு (Isla de la Juventud) பகுதியில் அடர்ந்த காடுகள் நிறைந்த முக்கிய தீவின் முகத்துவாரங்களில் அதிகமாக காணப்படும். இப்பறவையே உலகின் சிறிய பறவை இனம் ஆகும்.

## தன்மை
இப்பறவையின் எடை 2 கிராம் வரை இருக்கும். இதன் நீளம் பெண் 2 அங்குலம், ஆண் 1.75 அங்குலம் அளவுதான் இருக்கும். இப்பறவை நொடிக்கு 80 தடவைகள் இறக்கையை சிறகடிக்கின்றன. இப்பறவைகளில் பெண்பறவை சிலந்திகளின் நூலாம்படையைக் கொண்டு அதோடு மரப்பட்டை, பச்சை பூஞ்சைகள் சேர்த்து 2.5 செ.மீ(1 அங்குலம்) கூடு கட்டும். இக்கூடு மென்மையான தாவர இலைகளில் கூடுகளைக்கட்டுகிறது. இதன் முட்டை பட்டாணி விதையை விட பெரியதாக இருக்கும். இதில் பெண் பறவை தனியாக அடைகாத்து குஞ்சு பொரிக்கும்.

## உணவு
அகோர பசி கொண்ட இப்பறவைகள் சிலந்திகளையும், ஈக்களையும்,  தேனையும், மகரந்த துகள்களையும் உணவாக உண்டு வாழ்கின்றன.

## தோற்றம்
இதன் உடல் பகுதி கணக்கிடமுடியாத வண்ணத்திலுள்ள  நிறமாக இருக்கும். இதன் அலகு சிவப்பு நிறத்தில் காணப்படுகிறது.

## மேற்கோள்கள்

## வெளி இணைப்புகள்

*Bee Hummingbird videos, photos & sounds on the Internet Bird Collection
*Bee Hummingbird photo gallery VIREO
*Article with synopsis (with photos); Photo
*BeautyofBirds / Avian Web - Bee Hummingbird
*ARKive Bee Hummingbird Fact File 

பகுப்பு:ஓசனிச்சிட்டுகள்
விளையனூர் இராமச்சந்திரன்

**வி. சு. இராமச்சந்திரன்** என்று சுருக்கமாக அழைக்கப்படும் **விளையனூர் சுப்ரமணியன் இராமச்சந்திரன்** (*Vilayanur S. Ramachandran*; பிறப்பு: 1951) ஒரு நரம்பியல் மருத்துவ நிபுணர் ஆவார். தமிழ்நாட்டைச் சேர்ந்த இவர் அமெரிக்காவில் கலிபோர்னியா பல்கலைக்கழகத்தில் உளவியல் துறைப் பேராசிரியராகப் பணியாற்றுகிறார்.

## இளமையும், கல்வியும்
இராமச்சந்திரன் 1951 ஆம் ஆண்டு இந்தியாவின் தமிழ்நாட்டில் பிறந்தார்.  இவரின் தாயார் கணிதத்தில் பட்டம் பெற்றவர். இந்திய அரசியலமைப்பை உருவாக்கியவர்களில் ஒருவரான அல்லாடி கிருட்டிணசாமி இவருடைய தாத்தா  ஆவார். சென்னையிலும் பாங்காக்கிலும் இவர் பள்ளிக்கல்வியைப் பயின்றார். சென்னைப் பல்கலைக்கழகத்தில் இசுடான்லி  மருத்துவக்கல்லூரியில் மருத்துவத்தில் பட்டம் பெற்றார். கேம்பிரிச்சில் திரினிட்டிக் கல்லூரியில் ஆய்வுப்  பட்டம் பெற்றார். எப்.ஆர்.சி.பி லண்டன் பட்டமும் பெற்றார்.

## ஆய்வும் அருஞ்செயலும்
இராமச்சந்திரன் மூளையின் வியக்கத்தக்க செயல்பாடுகளையும் நடத்தை நரம்பியல், உளவியல் சார்ந்த தெரியியல் ஆகியன பற்றியும் ஆய்வு செய்துள்ளார். பார்வை உணர்வு, ஆட்டிசம், பொய்த்தோற்ற உறுப்புகள் ஆகியன பற்றிப் பல ஆய்வுக் கட்டுரைகளை எழுதியுள்ளார். பல் வேறு ஊடகங்களிலும் அவருடைய சாதனைகள் விளக்கப்பட்டுள்ளன.

இராமச்சந்திரன் அமெரிக்கா, கனடா, பிரித்தானியா, ஆத்திரேலியா, இந்தியா ஆகிய நாடுகளுக்குச் சென்று அங்குள்ள கல்வி நிலையங்களிலும் ஆய்வு நிறுவனங்களிலும் தம் ஆய்வுகள் தொடர்பான சொற்பொழிவுகள் ஆற்றியுள்ளார்.

## நூல்கள்
*மூளையின் மாயாஜாலங்கள், 1998
*உருவாகும் உள்ளம், 2003
## பாராட்டுகள்,விருதுகள்
* டைம் இதழ் நூறு செல்வாக்குள்ள அறிஞர்களில் வி. சு. இராமச்சந்திரனை ஒருவராகத் தேர்ந்தெடுத்தது.
* ராயல் நெதர்லாண்ட்ஸ் அகாதமி இவருக்கு ஏரியன்ஸ் கேப்பர்ஸ் பதக்கம் வழங்கியது.
* பீ பீ சீ சார்பில் ரீத் பேருரை விருது வழங்கப்பட்டது.
* 2005 ஆம் ஆண்டில் என்றி டேல் பதக்கம் இவருக்கு அளிக்கப்பட்டது.
* 2007ஆம் ஆண்டில் இந்திய அரசு பத்மபூசண் விருது வழங்கி இவரை பெருமைப்படுத்தியது.
* 2010 இல் தில்லியில் சவகர்லால் நேரு நினைவுச் சொற்பொழிவு நிகழ்த்தினார்.
* ஆக்சுபோர்டு பல்கலைக்கழகம், ஸ்டான்போர்டு பல்கலைக்கழகம், அமெரிக்கன் நரம்பியல் துறைக் கழகம் ஆகிய கல்வி நிறுவனங்கள் இவருக்கு விருதுகள் அளித்துக் கௌரவித்தன.
* ஆக்சுபோர்டு அறிஞர் ரிச்சர்ட் டாக்கின்ஸ் இவரை நரம்பியல் துறையின் மார்க்கோ போலோ என்று பாராட்டினார்.

## இவற்றையும் காண்க
* தன்மையங்கள்
* ஆலிவர் சாக்சு

## மேற்கோள்கள்

## வெளி இணைப்புகள்
* Vilayanur S. Ramachandran (அதிகாரப்பூர்வ குறிப்பு)
* Take the Neuron Express for a Brief Tour of Consciousness *The Science Network* விளையனூர் இராமச்சந்திரன் 
* Ramachandran Illusions
* All in the Mind interview
* Reith Lectures 2003 ''The Emerging Mind'' by விளையனூர் இராமச்சந்திரன் 
* TED talk by விளையனூர் இராமச்சந்திரன்  on brain damage and structures of the mind
* Talk at Princeton  A 2009 talk about his work.
* The Third Culture  Scroll down for three of his essays regarding mirror neurons and self-awareness
* Ramachandran's contribution to The Science Network's Beyond Belief 2007 Lectures on synaesthesia and metaphor.

பகுப்பு:இந்திய அறிவியலாளர்கள்
பகுப்பு:தமிழ் அறிவியலாளர்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்கத் தமிழர்
பகுப்பு:தமிழ்நாட்டு மருத்துவர்கள்
வாக்கீன் கூஸ்மான்

**வாக்கீன் ஆர்ச்சிபால்டோ கூஸ்மான் லொவேரா** (எசுப்பானியம்: Joaquín Archivaldo Guzmán Loera) (பி. டிசம்பர் 25, 1954 அல்லது ஏப்ரல் 4, 1957) மெக்சிக்கோவின் சினலோவா மாநிலத்தைச் சேர்ந்த போதைக் கடத்தல் கூட்டுத் தலைவர். "**எல் சாப்போ**" ("குட்டையானவன்") என்று செல்லப் பெயராக அறியப்படுகிறார்.

2003இல் மெக்சிக்கோவின் மிக வெற்றிகரமான போதைக் கடத்தல் கூட்டுத் தலைவராக வந்து, இவர் பாப்லோ எஸ்கோபாரை விட பெரிய பணக்காரராக இருந்தார் என்று அமெரிக்க போதை நடைமுறை நிர்வாகம் நம்புகிறது. சுமார் 100 கோடி டாலர் சொத்து மதிப்புடன், ஃபோர்ப்ஸ் இதழின் உலகில் மிகச் செல்வந்தவர்களின் பட்டியலில் 2009இலிருந்து கூஸ்மான் சேர்ந்துள்ளார்.

ஃபெப்ரவரி 2014இல் மெக்சிக்கோவின் சினலோவா மாநிலத்தில் கைது செய்யப்பட்டார்.

## பிறப்பு , ஆரம்ப வாழ்க்கை

மெக்ஸிகோவின் சினாலாவோ மாநிலத்தில் சியா மட்ரே என்ற ஊரில் பிறந்தார். எட்டாவது வகுப்போடு பள்ளிப்படிப்பை நிறுத்திவிட்டார். மெக்ஸிகோவில் 1980-களில் பிரபலமாக இருந்த போதைப்பொருள் வியாபாரி மிகுல் ஏஞ்சல் பெலிக்ஸ் கலார்டோவிடம் ஆரம்பத்தில் அடியாளாகத்தான் சேர்ந்தார். 
1989-ல் கலார்டோவை மெக்ஸிகோ போலீஸார் கைது செய்தபோது, எல் சாப்போ  முன்நிலைக்கு வந்தார்.

## மேற்கோள்கள்

பகுப்பு:மெக்சிகர்கள்
பகுப்பு:குற்றவாளிகள்
பகுப்பு:வாழும் மக்கள்
பகுப்பு:1957 பிறப்புகள்
பகுப்பு:20-ஆம் நூற்றாண்டு குற்றவாளிகள்
பகுப்பு:21-ஆம் நூற்றாண்டு குற்றவாளிகள்
யாழ்ப்பாண இராச்சியம் (சிற்றம்பலம்)

**யாழ்ப்பாண இராச்சியம்** என்னும் நூல் பேராசிரியர் சி. க. சிற்றம்பலத்தைப் பதிப்பாசிரியராகக் கொண்டு வெளியான ஒரு தொகுப்பு நூல். 1992 ஆம் ஆண்டில் யாழ்ப்பாணப் பல்கலைக்கழகத்தினால் வெளியிடப்பட்ட இந்த நூல் யாழ்ப்பாண இராச்சியத்தின் பல்வேறு அம்சங்கள் தொடர்பான பல்வேறு கட்டுரைகளை உள்ளடக்கியது. தத்தமது துறைகளில் வல்லுனர்களான யாழ்ப்பாணப் பல்கலைக் கழகத்து ஆய்வாளர்கள் பலர் இந்நூலிலுள்ள கட்டுரைகளை எழுதியுள்ளனர்.

## நோக்கம்
தேசிய இனங்களின் தனித்தன்மையை வெளிக்காட்டுவதிலும் தேசிய இனப் பிரச்சினைகளுக்குத் தீர்வு காணுவதிலும் வரலாறு முக்கியப் பங்கை வகிக்கிறது. இதனால், இலங்கைத் தமிழர்கள் தமது அரசியல் உரிமைகளைப் பெற்றுக்கொள்வதற்கு அவர்களுடைய வரலாறு தொடர்பான உண்மைகள் வெளிக்கொணரப்படுவது அவசியமானது. தனித் தேசிய இனம், தாயகம், தன்னாட்சி உரிமை போன்ற கோட்பாடுகளின் அடிப்படையிலான இலங்கைத் தமிழ் மக்களின் எதிர்பார்ப்புக்களை அடைவதில் அவர்களுடைய வரலாறு முக்கியப் பங்கு வகிக்கக்கூடியது. இந்தக் காலத்தின் தேவையை உணர்ந்தே இந்த நூல் வெளியிடப்பட்டது என்பதை இந்நூலுக்கான வெளியீட்டுரையில் இருந்து அறிந்துகொள்ள முடிகிறது.

## உள்ளடக்கம்
இந்த நூலில் யாழ்ப்பாண இராச்சியத்தைப் பல்வேறு கோணங்களில் இருந்து ஆராயும் கட்டுரைகள் இடம்பெற்றுள்ளன. குறிப்பாக யாழ்ப்பாண வரலாற்றை ஆராய்வதற்கான மூலங்கள், அரசர்கள் காலம், என்பவற்றோடு யாழ்ப்பாண இராச்சியத்தின் அரசியல், சமூக, பண்பாட்டு அம்சங்களை ஆய்வு செய்கின்ற கட்டுரைகள்  இந்நூலில் காணப்படுகின்றன. கட்டுரைத் தலைப்புக்களும், கட்டுரையாசிரியர்களின் பெயர்களும் பின்வருமாறு:

# வரலாற்று அறிமுகம் - கலாநிதி சி. க. சிற்றம்பலம்
# வரலாற்று மூலங்கள் - பேரா. வி. சிவசாமி
# யாழ்ப்பாண மன்னர்களும் போர்த்துக்கேயரும் - திருமதி சோ. கிருஷ்ணகுமார்
# தொல்லியல் கருவூலங்கள் - ப. புஷ்பரத்தினம்
# ஆட்சிமுறை - பேரா. சி. பத்மநாதன்
# சமூகம் - கலாநிதி. சி. க. சிற்றம்பலம்
# சமயம் - கலாநிதி. சி. க. சிற்றம்பலம்
# பண்பாடு - பேரா. வி. சிவசாமி
# சிற்பம் - செ. கிருஷ்ணராசா
# நாணயம் - பேரா. சி. பத்மநாதன்

## இவற்றையும் காண்க
* இலங்கைத் தமிழர் வரலாறு - தமிழ் நூல் பட்டியல்

## குறிப்புகள்

பகுப்பு:இலங்கையின் வரலாற்று நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:1992 தமிழ் நூல்கள்
கே. பி. ஜானகி அம்மாள்

**கே. பி. ஜானகி அம்மாள்** (*K. P. Janaki Ammal*) இந்திய விடுதலைப் போராட்ட வீராங்கனை, மேடை நாடகக் கலைஞர், விவசாய சங்கத்தின் தலைவர்களில் ஒருவர். ஜனநாயக மாதர் சங்கத்தின் ஸ்தாபகத் தலைவர்களில் ஒருவர்.

## வாழ்க்கைச் சுருக்கம்
1917 ஆம் ஆண்டு‍ பத்மநாபன் - லட்சுமி தம்பதியருக்கு மகளாகப் பிறந்தார். எட்டாம் வகுப்பில் பள்ளியை விட்டு வெளியேறிய ஜானகி இசை வகுப்பில் சேர்ந்தார். பின்னர் அவர் பழனியப்பா பிள்ளை பாய்ஸ் கம்பெனியில் சேர்ந்து நாடகக் கலைஞரானார். அதே குழுவில் ஹார்மோனியம் வாசித்த குருசாமி நாயுடுவை அவர் மணந்தார். 1936 ஆம் ஆண்டில் காங்கிரசில் சேர்ந்த இவர் மதுரை காங்கிரஸ் கமிட்டியில் அலுவலகப் பொறுப்பாளரானார். பின்னர் அதே ஆண்டில் காங்கிரஸ் சோசலிஸ்ட் கட்சியிலும் பின்னர் கடைசி வரை இந்திய கம்யூனிஸ்ட் கட்சி (மார்க்சிஸ்ட்) உறுப்பினராக இருந்தார்.

ப.ஜீவானந்தம் மற்றும் பி.ராமமூர்த்தி ஆகியோரை வத்தலக்குண்டுவில் சந்தித்தார். கம்யூனிசக் கருத்துக்களால் ஈர்க்கப்பட்டு‍ 1940 ஆம் ஆண்டு‍ ஒன்றுபட்ட இந்திய கம்யூனிஸ்ட் கட்சியில் சேர்ந்தார். 1967ஆம் ஆண்டில் பழைய மதுரை கிழக்கு சட்டமன்றத்  தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## அனைத்திந்திய ஜனநாயக மாதர் சங்கம்
ஜானகி அம்மாள் அனைத்திந்திய ஜனநாயக மாதர் சங்கத்தின் தமிழ்நாட்டின் முதல் தலைவர் ஆவார்.

## இறப்பு
1992 மார்ச் 1 ஆம் தேதி இயற்கை எய்தினார்.

## மேற்கோள்கள்

பகுப்பு:தமிழ்ப் பெண் பெண்ணியவாதிகள்
பகுப்பு:தமிழ்ப் பொதுவுடமைவாதிகள்
பகுப்பு:1917 பிறப்புகள்
பகுப்பு:1992 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
தெகிடி (திரைப்படம்)

**தெகிடி** 2014ல் வெளிவந்த திகில் திரைப்படமாகும். ரமேசு இதை இயக்கியுள்ளார். அசோக் செல்வன், ஜனனி ஐயர், ஜெயப்பிரகாஷ், பிரதீப் நாயர், ஜெயக்குமார், ராஜன் ஐயர் போன்ற பலர் நடித்துள்ளனர். இப்படத்திற்கு இசை நிவாஸ் கே. பிரசன்னா ஆவார்.

## இயக்கம்
* இந்தத் திரைப்படத்தின் இயக்குநர், பி. இரமேஷ் 2011ஆம் ஆண்டின் *நாளைய இயக்குநர் - பருவம் 2* என்ற தொலைக்காட்சி மெய்ம்மை நிகழ்ச்சியில் முதலில் வந்தவர். ஒரு நாயின் உணர்ச்சிகளை வெளிப்படுத்திய இவரது குறும்படமான "பருதி-மாறன்" அப்போட்டியில் வென்றது.

## கதை சுருக்கம்
அசோக் செல்வன் ஒரு தனியார் துப்பறியும் நிறுவனத்தில் வேலை செய்கிறார். ஜனனி ஐயரைப் பற்றித் தகவல்களைத் திரட்டும்போது காதலில் விழுகிறார். ஜனனியிடம் தான் யார் என்ற உண்மையை சொல்ல நினைக்கும் வேளையில் அவர் முதலில் பின்தொடர்ந்து தகவல் திரட்டிய நபர்கள் எல்லாம் கொல்லப்பட்டிருப்பது தெரிய வருகிறது.

இதனால் தான் வேலை செய்யும் நிறுவனத்தின் மீது சந்தேகம் அடைகிறார். அடுத்துத் தான் பின் தொடர்ந்து வந்த ஜனனி உயிருக்கு ஆபத்து இருப்பது தெரியவர அவரைக் காப்பாற்ற நினைக்கிறார். இதற்கான காரணங்களையும் ஏன் கொல்லப்படுகிறார்கள் என்ற மர்மத்தையும் இத்திரைப்படத்தில் திகில் கதையாக இயக்குநர் சொல்லியுள்ளார்.

## பாடல்கள்
இத்திரைப்படத்திற்கு நிவாஸ் கே. பிரசன்னா  இசையமைத்து அறிமுகமாகிறார். 
*யார் எழுதியதோ - சத்தியபிரகாஷ்
*விண்மீன் விதையில் - அபய் ஜோத்புர்கர், சைந்தவி
*கண்களை ஒரு  - அஜீஷ்
*நீதானே - சங்கர் மகாதேவன்
*நீயும் தினம் - ஆண்ட்ரியா ஜெரெமையா

## மேற்கோள்கள்


## வெளியிணைப்புகள்
*''Thegidi: Licence to thrill'' ஒரு விமர்சனக் கட்டுரை

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நிவாஸ் கே. பிரசன்னா இசையமைத்த திரைப்படங்கள்
ரேணுகா (நடிகை)

**ரேணுகா** தமிழ்த் திரைப்படம் மற்றும் தொலைக்காட்சி நடிகையாவார். இவர் பின்னணிப் பாடகராகவும் பணியாற்றியுள்ளார். இவர் கே. பாலச்சந்திரர் இயக்கிய தொலைக்காட்சித் தொடரான *பிரேமி*யில் நடித்துப் புகழ்பெற்றார். ஹிந்தி, மலையாளம் திரைப்படங்களில் நடித்துள்ளார்.

## திரைப்படங்கள்

## இவற்றையும் காண்க

## மேற்கோள்கள்


பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகைகள்
பகுப்பு:திருச்சி மக்கள்
பகுப்பு:கேரள நடிகர்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:திருச்சிராப்பள்ளித் திரைப்பட நடிகைகள்
பகுப்பு:1970 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
நயா ராய்ப்பூர்

**நவ ராய்ப்பூர் அடல் நகர்** (**Nava Raipur Atal Nagar**), பொருள்: **புதிய ராய்பூர் அடல் நகர்** என்பது இந்திய மாநிலமான சத்தீஸ்கரின் வருங்காலத் தலைநகராகும். காந்திநகர், சண்டிகர், புவனேசுவர் ஆகிய திட்டமிடப்பட்ட தலைநகரங்கள் வரிசையில் இந்தியாவின் நான்காம் திட்டமிடப்பட்ட தலைநகர் **நயா ராய்ப்பூர் அடல் நகர்** ஆகும்.முன்னாள் இந்தியப் பிரதமர் அடல் பிகாரி வாச்பாய் நினைவாக இப்புதிய பொலிவுறு நகரத்திற்கு முதன்முதலில் **அடல் நகர்** பெயரிடப்பட்டது. பின்னர் ஆட்சிக்கு வந்த காங்கிரஸ் அரசு இப்பெயரை சூலை 2019-இல் நவ ராய்ப்பூர் அடல் நகர் என மாற்றியது.       

## அமைவிடம்
சத்தீஸ்கர் மாநிலத்தின், ராய்ப்பூர் மாவட்டத்தில் தேசிய நெடுஞ்சாலை-6க்கும் 43க்கும் இடையில் அமைந்துள்ள நவ ராய்ப்பூர் அடல் நகர், பழைய ராய்ப்பூரில் இருந்து தென்கிழக்கே 17 கிலோமீட்டர் தொலைவில் உள்ளது. சுவாமி விவேகானந்தா விமானநிலையம் பழைய மற்றும் புதிய நகரங்களுக்கு இடையில் அமைந்துள்ளது.

## இதனையும் காண்க
* ராய்ப்பூர்
## மேற்கோள்கள்


## வெளி இணைப்புகள்
* நவ ராய்ப்பூர் அடல் நகரத்தின் இணையதளம் 

பகுப்பு:சத்தீசுக்கரிலுள்ள மாநகரங்கள்
பகுப்பு:ராய்ப்பூர் மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்